Itziar Navarro Ibañez

Itziar Navarro Ibañez (Donostia, Gipuzkoa, 1991) irakaslea,  gitarra-jotzailea, musikologoa eta ikertzailea da.

 Bizitza 

 Formakuntza 
Itziar Navarro gitarra-jotzaile eta musikologo ospetsua da, prestakuntza akademiko sendoa eta euskal musika tradizionalean ibilbide oparoa duena. Gitarrako goi mailako ikasketak Musikenen burutu zituen eta ondoren Kultur Musikologiako masterra lortu zuen Göttingenen, Alemanian. Grezian, 2016an, eta Sardinian, 2023an, esaterako, prestakuntza handitu du, eta horrek bere profila aberastu du, bai musikari bai ikertzaile gisa.

 Doktore tesia 
Itziarrek Marijesiei buruzko doktoretza-tesia egin du. Bertan, Marijesiak edo abendu-errondak aztertu ditu ikuspegi sozialetik eta musikaletik. Errondetan parte hartzen duten pertsonen diskurtsoetan eta praktiketan jarri du bereziki arreta, azken hamarkadetan emondako aldaketak ulertzeko eta azaltzeko.

Hasiera batean, ez zuen doktoretza egiteko asmorik. Bere kabuz ikertzen hasi zen, materiala entzuten, testuak alderatzen eta testigantzak jasotzen. Halere Emilio Xabier Dueñas ikertzaileak Lekeitioko marijesien berri eman zionean, eta bertako emakumeek zuten protagonismoa erakusten zuen grabazio bat helarazi zionean, ikerketak beste dimentsio bat hartu zuen. Honelaxe azaldu zuen:“Grabazio hura klabea izan zen; andrazko haien kantaera oso-oso ederra zen”. Handik gutxira, Jaume Ayats etnomusikologo katalanak ikerketa zuzentzeko aukera eskaini zionean, tesia egitea erabaki zuen.

Tesian aztertutako herrien artean: Ea, Lekeitio, Ibarrangelu, Areatza-Ibarruri/Muxika, Gernika-Lumo eta Iurreta aurkitzen dira. Ohitura hau gaur egun (2026) baino zabalagoa izan zen sasoi batean eta Bizkaiko beste leku batzuetan badira horren aztarnak. Urteetan zehar ibili da Itziar Navarro batez be bizirik mantendu den herrietan lekukotzak jasotzen: doinuak, letrak, inguruko usadioak,… eta azkenean ikerketa etnomusikologikoa egin du erkaketaren bidez.

 Lan ibilbidea 
2017an Soinuenean ahasi zen lanean, Juan Mari Beltranek zuzendutako Oiartzungo euskal musika tradizionalaren museo eta dokumentazio zentroan, Bertan, alboka eta txalaparta instrumentu tradizionalen interpretazioan trebatzen jarraitzen du, herri musika saioetan aldizka parte hartuz.

Artearen arloan, EIA Trio taldeko kide izan da, Isabel Martín eta Esther Sánchezekin batera ahozko tradizioko musikak berrinterpretatzen dituen taldea. Itziar ahozko inprobisazioaren zale amorratua ere bada, eta Euakal Herriko Bertsozale Elkarteko musika lantaldeko kide aktiboa, musika tradizionalarekiko eta inprobisazioarekiko maitasuna garatzen jarraitzen baitu.

Folklore Interpretazioko Master Ofizialeko irakaslea da Iberiar Penintsulan, Musika Sortzailearen Goi Mailako Zentroan.

 Erreferentziak 

 Kanpo estekak 

 Marijesien barruan zaudenean, desberdin bibratzen du gorputzak Berria, 2025.12.20
 tesia dibulgatiboagoa egin gura dot, euskeraz Bizkaie, 2026.01.26

Kategoria:Donostiarrak
Kategoria:Emakume ikertzaileak
Kategoria:Euskal Herriko ikertzaileak
Kategoria:Musikologoak
Kategoria:Emakume musikologoak
Kategoria:Euskal Herriko musikologoak
Kategoria:Gitarra-jotzaileak
Kategoria:Emakume gitarra-jotzaileak
Kategoria:Ikertzaileak
Kategoria:Emakume irakasleak
Kategoria:Euskal Herriko irakasleak